Velkommen+til+Æblelauget

=Et bæredygtigt æblelaug for alle i KBHFF=

KBHFFs æbleprojekt startede i 2012, hvor en lille gruppe medlemmer på Vesterbro forpagtede 100 æbletræer på frugtøen Fejø. Siden har 10-20 medlemmer årligt taget til Fejø to gange årligt for at høste og beskære trærene. Det er der kommet KBHFFs egen æblemost ud af + en masse dejlige røde jonagold æbler i medlemmernes frugtposer.

I 2015 besluttede æblelaget sammen med bestyrelsen følgende punkter
 * Æblelauget skal producere og levere sin egen most og æbler til KBHFF.
 * Projektet skal ikke udkonkurrere de avlere vi bruger i forvejen, men blot være et supplement til vores vareliste.
 * Turen og produktionen skal være bærerdygtig på alle tænkelige måder, hvorfor salgsprisen af most og æbler udregnes ud fra hvor mange udgifter der har været i forbindelse med høsten og produktionen.
 * Der må max budgetteres med et underskud på 2500,00 kr.
 * Æblelauget skal koordinere levering og opbevaring af most og æbler med fælleslageret, distributionsgruppen og indkøbsgruppen.
 * Projektet kører som en selvstændig arbejdsgruppe på Vesterbro, men er åben for alle KBHFFs medlemmer.
 * Vi evaluerer projektet igen i januar 2017.

Ønsker du at være med i æblelauget og deltage i turene til Fejø eller mosteriet kan du kontakte tovholder Christian på christiannyby@gmail.com.

Økologiske æblehilsner Æblelauget